# Edustaja-aloite 3/2013

# Asianro 2013-00240

Kirkolliskokoukselle

KIRKOLLISKOKOUKSEN MAALLIKKOEDUSTAJIEN VAALITAVAN MUUTOS

Tausta:

Kirkolliskokouksen maallikkoedustajat valitaan kirkkolain luvun 20 mukaan (3 § ja 5 §) hiippakunnittain suhteellisilla ja salaisilla vaaleilla. Vaalitapa on välillinen, sillä seurakuntalaiset äänestävät ensin paikallisissa seurakuntavaaleissa ja sen jälkeen kirkolliskokouksen vaalissa ovat ”äänivaltaisia kirkkovaltuustojen tai seurakuntaneuvostojen ja yhteisten kirkkovaltuustojen maallikkojäsenet.” (5 §)

Seurakunta- ja kirkollisvaalit ovat myös ajallisesti etäällä toisistaan ja harva seurakuntavaaleissa äänestänyt osaa ja jaksaa seurata kirkolliskokouksen vaalia.

Seurakuntalaisten kokemus vaikuttamisesta ja osallistumisesta kirkon keskeisen toimielimen vaaliin on ohut ja demokraattinen vaikuttaminen vaarantunut.

Valtiollisissa vaaleissa välillisestä vaalitavasta luovuttiin mm. presidentinvaalin yhteydessä jo vuonna 1987. Presidentinvaalin vaalitavan muutos edisti merkittävästi osallistumisaktiivisuutta ja äänestäjien kokemusta asioihin vaikuttamisesta.

Esitys:

Esitämme, että kirkolliskokous valmistelee esityksen kirkolliskokouksen maallikkoedustajien vaalitavan muuttamisesta hiippakunnittain toteutettavaksi suoraksi äänioikeutettujen seurakuntalaisten vaaliksi.

Kari Latvus Markku Jalava Johanna Korhonen

Kalervo Salo Pirjo Ala-Kapee Jaana Hallamaa

Kirsi Hiilamo Päivi Linnoinen Eivor Pitkänen

Mika Aspinen Pertti Rajala Olli-Pekka Silfverhuth

Antti Niemi-Aro Jaakko Löytty Mika Nurmi

Hanna Hella-Aro Katri Korolainen